Source: http://tv.nrsr.sk/archiv/schodza/7/31?id=191734
Timestamp: 2018-09-21 05:54:15+00:00
Document Index: 9585850

Matched Legal Cases: ['čl. 5', '§ 71', '§ 10', '§ 71', '§ 2', 'čl. 5', '§ 71', '§ 10']

9.5.2018 o 13:05 hod.
Podľa medializovaných informácií fínska televízia odvysielala reportáž o firme Patria a korupčných praktikách tejto firmy, ktoré sa mohli uplatniť aj na Slovensku pri vyjednávaní modernizácie armády a nákupu obrnených transportérov. Žiadame preto zaradiť nový bod do programu, a síce, aby minister Gajdoš reagoval na odznené informácie a predložil vierohodné, vierohodné dôkazy, ktoré vyvrátia akékoľvek podozrenia, pretože sú to vážne veci.
Pán predsedajúci, budem mať tri návrhy, takže najskôr prečítam prvý.
Navrhujem doplniť program o bod: uznesenie Národnej rady Slovenskej republiky, ktoré zaviaže ministra obrany pána Gajdoša, aby dal poslancom Národnej rady Slovenskej republiky k dispozícii vládny návrh o postupe pri nákupe obrnených vozidiel, ktorý vláda schválila 15. 11. 2017 a ktorý je doposiaľ utajený.
Zdôvodnenie: odstránenie pochybností pri tomto nákupe.
Môj druhý návrh na doplnenie programu znie takto, prosil by som o nový čas, aby som ho stihol prečítať. Uznesenie, navrhujem zaradiť do programu nový bod: uznesenie Národnej rady Slovenskej republiky, ktorým zaväzuje vládu Slovenskej republiky, aby zverejnila kompletnú štruktúru dodávateľov a subdodávateľov, ktorí budú participovať pri nákupe obrnených vozidiel pre slovenskú armádu.
Zdôvodnenie opäť rovnaké: odstránenie pochybností, kto na tomto obchode bude participovať.
Môj tretí návrh znie takto: navrhujem doplniť program o uznesenie Národnej rady Slovenskej republiky, ktorým zaväzuje vládu Slovenskej republiky pred definitívnym rozhodnutím o nákupe obrnených vozidiel poskytnúť pred schválením na vláde tento materiál poslancom Národnej rady Slovenskej republiky.
Zdôvodnenie je opäť veľmi jednoduché: odstránenie pochybností o tom, že na tomto obchode budú participovať firmy blízke SNS.
Ďakujem pekne. Navrhujeme, aby Národná rada Slovenskej republiky zaviazala ministerku zdravotníctva Andreu Kalavskú vypracovať správu o návrhu konkrétnych opatrení na zastavenie rastu zadlžovania zdravotníckych zariadení v pôsobnosti Ministerstva zdravotníctva Slovenskej republiky.
Odôvodnenie: úsporné opatrenia, ktoré exminister Drucker predstavil v rámci koncepcie oddlženia zdravotníckych zariadení a na ktoré bola v štátnych aktívach...
Odôvodnenie: úsporné opatrenia, ktoré exminister Drucker predstavil v rámci koncepcie oddlženia zdravotníckych zariadení a na ktoré bola v štátnych aktívach vyčlenená suma 585 miliónov eur, priniesli v roku 2017 úplne minimálny efekt a zadlženie nemocníc v pôsobnosti Ministerstva zdravotníctva Slovenskej republiky za rok 2017 dosiahlo nový rekord 132 miliónov eur. Ministerstvo doposiaľ fatálne zlyháva v nastavení cenotvorby pre naše koncové nemocnice, ako aj v neoptimálnom manažovaní nemocníc nominantmi vládnej koalície.
9.5.2018 o 13:06 hod.
9.5.2018 o 13:07 hod.
Ďakujem za slovo. Žiadam o zaradenie bodu do rokovania 31. schôdze Národnej rady s názvom Informácia ministerstva vnútra o zapožičaní lietadiel letky ministerstva vnútra v rokoch 2010 až 2018 cudzím štátom s uvedením trasy a dátumu zapožičania a s vyčíslením predpokladaných nákladov.
Odôvodnenie: Slovenská republika čelí medzinárodnému škandálu, že napomáhala pri únose vietnamského občana z Nemeckej spolkovej republiky do svojej vlasti...
Odôvodnenie: Slovenská republika čelí medzinárodnému škandálu, že napomáhala pri únose vietnamského občana z Nemeckej spolkovej republiky do svojej vlasti tým, že zapožičalo lietadlo leteckého útvaru ministerstva vnútra vietnamskej delegácii, ktorá bola na návšteve Slovenskej republiky v roku 2017. Ministerstvo vnútra sa obhajuje tým, že o únose nevedelo a takéto zapožičanie bolo v minulosti bežné. Keďže minulý rok Národná rada vyžiadala podobnú správu o letoch prezidenta Andreja Kisku, predpokladám, že zaradenie tohto bodu nebude problém ani pre koaličných poslancov.
9.5.2018 o 13:08 hod.
Vstup predsedajúceho 13:09
Vážený pán predsedajúci, v mene troch poslaneckých klubov SMER - sociálna demokracia, Slovenská národná strana a MOST - HÍD navrhujem presunúť bod 22 tlač 854 na ďalšiu schôdzu Národnej rady. Ďakujem.
9.5.2018 o 13:09 hod.
Ďakujem pekne. Vážený pán predsedajúci, ctená snemovňa, dovoľte, aby som podal informáciu Mandátového a imunitného výboru Národnej rady Slovenskej republiky o nastúpení náhradníka na neuplatňovaný mandát poslanca.
Na základe poverenia Mandátového a imunitného výboru Národnej rady zo dňa 9. mája 2018 predkladám Národnej rade informáciu o nastúpení náhradníka na neuplatňovaný mandát.
Vláda Slovenskej republiky vymenovala poslanca...
Vláda Slovenskej republiky vymenovala poslanca Národnej rady Jaroslava Ridoška dňom 11. apríla 2018 za štátneho tajomníka Ministerstva zdravotníctva Slovenskej republiky. Jeho mandát poslanca Národnej rady Slovenskej republiky sa podľa čl. 5 ods. 8 ústavného zákona 357/2004 o ochrane verejného záujmu pri výkone funkcií verejných funkcionárov v znení ústavného zákona 545/2005 uvedeným dňom neuplatňuje.
Predseda Národnej rady Slovenskej republiky svojím rozhodnutím č. 981 z 20. apríla 2018 uvedenú skutočnosť zobral na vedomie. Súčasne zobral na vedomie vyhlásenie Jaroslava Regeca, narodeného 20. marca 1963, bytom Snina, že sa vzdáva práva nastúpiť na neuplatňovaný mandát poslanca Národnej rady Slovenskej republiky ako náhradník za Slovenskú národnú stranu v poradí podľa výsledkov volieb do Národnej rady Slovenskej republiky, konaných 5. marca 2016, uvedených v zápisnici Štátnej komisie pre voľby a kontrolu financovania politických strán o výsledku volieb do Národnej rady Slovenskej republiky, pretože vykonáva funkciu generálneho tajomníka služobného úradu ministerstva pôdohospodárstva a rozvoja vidieka.
Predseda Národnej rady Slovenskej republiky vyhlásil nastúpenie náhradníka podľa § 71 ods. 1 až 4 zákona 180/2014 o podmienkach výkonu volebného práva a o zmene a doplnení niektorých zákonov v znení neskorších predpisov a § 10 ods. 1 a 2 písm. b) zákona Národnej rady Slovenskej republiky č. 350/1966 (pozn. red.: správne má byť 350/1996) o rokovacom poriadku Národnej rady v znení neskorších predpisov nastúpenie náhradníka nasledovne:
Na neuplatňovaný mandát poslanca Národnej rady Slovenskej republiky Jaroslava Ridoška nastupuje dňom 20. apríla 2018 za Slovenskú národnú radu (pozn. red.: správne má byť "Slovenskú národnú stranu") podľa poradia uvedeného v zápisnici Štátnej komisie pre voľby a kontrolu financovania politických strán o výsledku volieb do Národnej rady Slovenskej republiky 5. marca 2016 náhradník Juraj Soboňa, narodený 3. júna 1961, bytom Solčany.
Predseda Národnej rady Slovenskej republiky rozhodnutím č. 982 požiadal mandátový a imunitný výbor o preskúmanie dodržania podmienok nastúpenia náhradníka na neuplatňovaný mandát poslanca Národnej rady a predložiť Národnej rade Slovenskej republiky informáciu o nastúpení náhradníka spolu so svojím návrhom.
Konštatujem, že Mandátový a imunitný výbor Národnej rady Slovenskej republiky sa oboznámil s rozhodnutiami predsedu Národnej rady Slovenskej republiky a vyhlásením o vzdaní sa práva nastúpenia náhradníka na neuplatnený mandát poslanca Národnej rady Slovenskej republiky. Výbor preskúmal dodržanie podmienok nastúpenia náhradníka podľa § 71 ods. 1 až 4 zákona 180/2014 o podmienkach výkonu volebného práva a o znení a doplnení niektorých zákonov v znení neskorších predpisov a podáva Národnej rade Slovenskej republiky informáciu výboru spolu s návrhom uznesenia Slovenskej republiky, ktoré si dovolím teraz prečítať.
1. podľa § 2 ods. 3 písm. e) zákona Národnej rady Slovenskej republiky č. 350/1996 o rokovacom poriadku Národnej rady Slovenskej republiky v znení neskorších predpisov, že poslanec Národnej rady Slovenskej republiky Jaroslav Ridoško bol dňom 11. apríla 2018 vymenovaný za štátneho tajomníka Ministerstva zdravotníctva Slovenskej republiky. Jeho mandát poslanca Národnej rady Slovenskej republiky sa podľa čl. 5 ods. 8 ústavného zákona 357/2004 o ochrane verejného záujmu pri výkone funkcií verejných funkcionárov v znení ústavného zákona 545/2005 uvedeným dňom neuplatňuje.
2. že podľa § 71 ods. 1 až 4 zákona 180/2014 o podmienkach výkonu volebného práva a o zmene a doplnení niektorých zákonov a § 10 ods. 1 a 2 písm. b) zákona Národnej rady Slovenskej republiky č. 350/1996 o rokovacom poriadku Národnej rady Slovenskej republiky v znení neskorších predpisov predseda Národnej rady Slovenskej republiky rozhodnutím č. 981 z apríla, dvadsiateho, roku 2018 vyhlásil nastúpenie náhradníka nasledovne:
Na neuplatňovaný mandát poslanca Národnej rady Slovenskej republiky Jaroslava Ridoška nastupuje dňom 20. apríla 2018 za Slovenskú národnú stranu podľa poradia uvedeného v zápisnici Štátnej komisie pre voľby a kontrolu financovania politických strán o výsledku volieb do Národnej rady Slovenskej republiky dňa 5. marca 2016 náhradník Juraj Soboňa, narodený 3. júna 1961, bytom Solčany.
3. informáciu Mandátového a imunitného výboru Národnej rady Slovenskej republiky o nastúpení náhradníka na neuplatňovaný mandát poslanca Národnej rady Slovenskej republiky.
Vystúpenie v rozprave 13:27
9.5.2018 o 13:27 hod.
Vystúpenie s faktickou poznámkou 13:29
Ďakujem pekne. Poslanci slovenskej, poslanci strany SaS nepodporia návrh Slovenskej národnej strany, tento pozmeňovací návrh na odvolanie poslankyne Petry Krištúfkovej z Osobitného kontrolného výboru Národnej rady Slovenskej republiky. Ten argument, že poslankyňa udržiavala nejaké styky s nejakými členmi, je farizejský. Slovenská národná strana sa týmto krokom snaží odvrátiť pozornosť od vlastných zlodejských praktík, ktoré uskutočňovali a v...
Ďakujem pekne. Poslanci slovenskej, poslanci strany SaS nepodporia návrh Slovenskej národnej strany, tento pozmeňovací návrh na odvolanie poslankyne Petry Krištúfkovej z Osobitného kontrolného výboru Národnej rady Slovenskej republiky. Ten argument, že poslankyňa udržiavala nejaké styky s nejakými členmi, je farizejský. Slovenská národná strana sa týmto krokom snaží odvrátiť pozornosť od vlastných zlodejských praktík, ktoré uskutočňovali a v súčasnosti aj uskutočňujú jej nominanti v štátnej správe a snaží sa zároveň vraziť klin do opozície. Tie informácie o poslankyni Krištúfkovej, ktorými SNS operuje, boli verejne známe už aj v minulosti. Chceme zdôrazniť, že opozičná poslankyňa má rovnaký mandát od občanov, ako aj poslanci SNS, v súvislosti s jej vzťahmi nečelí žiadnemu trestnému stíhaniu ani obžalobe. Ak ona nie je odrazu pre svoju minulosť spoľahlivá z pohľadu bezpečnosti štátu, pýtame sa, či je potom spoľahlivý aj ďalší člen tohto osobitného výboru za SMER - sociálna demokracia Stanislav Kubánek, u ktorého sa napr. potvrdilo, že jeho bakalárska práca je plagiátom. Rovnaká otázka spoľahlivosti sa týka poslanca za SNS a ďalšieho člena výboru Milana Mazureka, ktorý je odsúdený za rasistické výroky, alebo člena výboru za SMER Jozefa Bučeka, ktorý vystupuje ako podozrivý v kauze podvodov s DPH.
Toto sú všetko legitímne otázky, dámy a páni, a toto, čo robíte, alebo čo chcete urobiť, je obyčajná, odporná, sprostá krágľovačka.
9.5.2018 o 13:29 hod.
Vystúpenie s faktickou poznámkou 13:31
9.5.2018 o 13:31 hod.